ஓடி விளையாடு பாப்பா (பாரதியார் பாடல்)
'''ஓடி விளையாடு பாப்பா''' என்பது [[பாரதியார்]] எழுதிய பரந்து அறிமுகமான ஒரு [[குழந்தை|குழந்தைகள்]] பாட்டு.  இப் பாடலின் பல பகுதிகள் இலங்கை, இந்தியாவிலும் பிற நாடுகளிலும் பாட நூல்களில் இடம்பெற்றுள்ளன.  
 
 இந்தப் பாடல் குறித்து பாரதியாரின் மகள் இப் பாடலை ‘என் தந்தை எனக்காக நான் செய்ய வேண்டியதற்கெல்லாம் அட்டவணையாகப் பாடிக் கொடுத்தார்’ என்று கூறியுள்ளார்.&lt;ref&gt;[http://puthu.thinnai.com/?p=12743 பாரதியும் பட்டுக்கோட்டையாரும்]&lt;/ref&gt;  இந்தப் பாடல் பெண் குழந்தைகளை சிறப்பாக ஊக்கப்படுத்தி பாடப்பட்டதாக நெல்லைக் கண்ணன் கூறுகிறார்.
 [[படிமம்:Odi Vilayadu Paapa Tamil - Aao Milkar Gaayein.opus|thumb|[[தேசிய கல்வி ஆராய்ச்சி மற்றும் பயிற்சிக் குழு]] வெளியிட்ட பாடல்]]
 
 == பாடல் ==
 &lt;poem&gt;
 ஓடி [[விளையாட்டு|விளையாடு]] பாப்பா, - நீ
 ஓய்ந்திருக்க லாகாது பாப்பா,
 கூடி விளையாடு பாப்பா, - ஒரு
 குழந்தையை வையாதே பாப்பா. 
 [ஓய்ந்திரு = சோம்பியிரு, சும்மாவிரு;  வை = திட்டு; வையாதே = திட்டாதே]
 
 சின்னஞ் சிறு[[குருவி]] போலே - நீ
 திரிந்து பறந்துவா பாப்பா,
 வன்னப் [[பறவை]]களைக் கண்டு - நீ
 மனதில் [[மகிழ்ச்சி]] கொள்ளு பாப்பா. 
 
 கொத்தித் திரியுமந்தக் [[கோழி]] - அதைக்
 கூட்டி விளையாடு பாப்பா,
 எத்தித் திருடுமந்தக் [[காகம்|காக்காய்]] - அதற்கு
 [[இரக்கம்|இரக்கப்]] படவேணும் பாப்பா. 
 [எத்து = ஏமாற்று]
 
 [[பால் (பானம்)|பாலைப்]] பொழிந்துதரும் பாப்பா, - அந்தப்
 [[பசு]]மிக நல்லதடி பாப்பா;
 வாலைக் குழைத்துவரும் [[நாய்]]தான் - அது
 மனிதர்க்குத் [[நண்பன்|தோழனடி]] பாப்பா. 
 
 [[வண்டில்|வண்டி]] இழுக்கும்நல்ல [[குதிரை]] - [[நெல்]]லு
 [[வயல்|வயலில்]] [[உழுதல்|உழுது]]வரும் மாடு,
 அண்டிப் பிழைக்கும் நம்மை[[ஆடு]], - இவை
 ஆதரிக்க வேணுமடி பாப்பா. 
 
 [அண்டு = நெருங்கு; பிழை = உயிர்வாழ்]
 
 [[காலை]] எழுந்தவுடன் [[கல்வி|படிப்பு]] - பின்பு
 கனிவு கொடுக்கும் நல்ல [[பாட்டு]]
 மாலை முழுதும் விளையாட்டு - என்று
 வழக்கப் படுத்திக்கொள்ளு பாப்பா. 
 
 [[பொய்]] சொல்லக் கூடாது பாப்பா - என்றும்
 புறஞ்சொல்ல லாகாது பாப்பா,
 [[கடவுள்|தெய்வம்]] நமக்குத்துணை பாப்பா - ஒரு
 தீங்குவர மாட்டாது பாப்பா. 
 
 [புறஞ்சொல் = முதுகுக்குப் பின்னால் பழி]
 
 பாதகஞ் செய்பவரைக் கண்டால் - நாம்
 [[பயம்|பயங்கொள்ள]] லாகாது பாப்பா,
 மோதி மிதித்துவிடு பாப்பா - அவர்
 முகத்தில் [[உமிழ்நீர்|உமிழ்ந்துவிடு]] பாப்பா. 
 [பாதகம் = தீமை]
 
 [[துன்பம்]] நெருங்கிவந்த போதும் - நாம்
 சோர்ந்துவிட லாகாது பாப்பா,
 [[அன்பு]] மிகுந்ததெய்வ முண்டு - துன்பம்
 அத்தனையும் போக்கிவிடும் பாப்பா. 
 
 [[சோம்பல்]] மிகக்கெடுதி பாப்பா, - [[தாய்]]
 சொன்ன சொல்லைத் தட்டாதே பாப்பா,
 தேம்பி யழுங்குழந்தை [[மாற்றுத்திறனாளி|நொண்டி]], - நீ
 திடங்கொண்டு போராடு பாப்பா. 
 
 [[தமிழ்]]த்திரு நாடுதன்னைப் பெற்ற - எங்கள்
 தாயென்று கும்பிடடி பாப்பா,
 [[அமிழ்து|அமிழ்தில்]] இனியதடி பாப்பா, - நம்
 ஆன்றோர்கள் தேசமடி பாப்பா. 
 
 சொல்லில் உயர்வு [[தமிழ்|தமிழ்ச்]] [[சொல்|சொல்லே]], - அதைத்
 தொழுது படித்திடடி பாப்பா;
 செல்வம் நிறைந்த ஹிந்து ஸ்தானம் - அதைத்
 தினமும் புகழ்ந்திடடி பாப்பா. 
 
 [தொழு = கைகூப்பு, கும்பிடு]
 
 வடக்கில் [[இமயம்|இமயமலை]] பாப்பா - தெற்கில்
 வாழும் [[கன்னியாகுமரி மாவட்டம்|குமரிமுனை]] பாப்பா,
 கிடக்கும் பெரிய[[கடல்]] கண்டாய் - இதன்
 கிழக்கிலும் மேற்கிலும் பாப்பா. 
 
 [[வேதம்|வேத]] முடையதிந்த நாடு, - நல்ல
 வீரர் பிறந்த திந்த நாடு,
 சேதமில் லாதஹிந்து ஸ்தானம் - இதைத்
 தெய்வமென்று கும்பிடடி பாப்பா. 
 
 [[சாதி]]கள் இல்லையடி பாப்பா; - குலத்
 தாழ்ச்சி உயர்ச்சி சொல்லல் பாவம்;
 [[நீதி]], உயர்ந்த[[மதி]], [[கல்வி]] - அன்பு
 நிறைய உடையவர்கள் மேலோர். 
 
 [[உயிர்|உயிர்க]] ளிடத்தில் அன்பு வேணும்; - தெய்வம்
 [[உண்மை]]யென்று தானறிதல் வேணும்;
 வயிர முடைய நெஞ்சு வேணும்; - இது
 வாழும் முறைமையடி பாப்பா. 
 
 &lt;/poem&gt;
 
 == மேற்கோள்கள் ==
 &lt;references /&gt;
 
 [[பகுப்பு:தமிழ் சிறுவர் இலக்கியம்]]
 [[பகுப்பு:சுப்பிரமணிய பாரதியார்]]